सिद्धू का पीएम मोदी पर निशाना, बोले- जिन्हें हम हार समझे थे गले में सजाने को, वही अब नाग बन बैठे हैं काट खाने को  
नवजोत सिंह सिद्धू ने पीएम पर साधा निशाना 
पुराना वीडियो शेयर कर कसा तंज 
कहा, देश को प्रधानमंत्री की जरूरत है
कांग्रेस नेता नवजोत सिंह सिद्धू ने (Navjot Singh Sidhu) ने रोजगार के मुद्दे पर प्रधानमंत्री नरेंद्र मोदी पर निशाना साधा है. सिद्धू ने पीएम मोदी (PM Modi) का एक पुराना वीडियो शेयर किया है. इस वीडियो में पीएम मोदी रोजगार के मुद्दे पर बात करते हुए सुनाई दे रहे हैं. वह कह रहे हैं, 'रोजगार आपको आपके प्रदेश में मिलना चाहिए. हर गांव, गली-मोहल्ले में रोजगार का अवसर पैदा हो. युवा अपने ही इलाके में रोजगार कमाए, ताकि शाम को वह अपने मां-बाप के साथ बैठ सके. उनका सुख-दुख बांट सके'. नवजोत सिंह सिद्धू ने पीएम (PM Narendra Modi) का यह वीडियो ट्वीट करते हुए लिखा है, ''जिन्हें हम हार समझे थे, गला अपना सजाने को, वही अब नाग बन बैठे हमारे काट खाने को''. 
जिन्हे हम हार समझे थे, गला अपना सजाने को,
वही अब नाग बन बैठे हमारे काट खाने को#MainBhiBerojgarpic.twitter.com/P9kCEKomia
नवजोत सिंह सिद्धू ने (Navjot Singh Sidhu) ने एक और वीडियो के जरिये बीजेपी के 'मैं भी चौकीदार' कैंपेन पर तंज कसा है. सिद्धू ने लिखा, 'अंधों के बाजार में आईने के भी खरीदार हैं, शहर के चोर कह रहे हैं, हम भी चौकीदार हैं'. उन्होंने आगे लिखा है, 'कृपया इस बार प्रधानमंत्री चुनें, ईमानदार चौकीदार नेपाल से मंगवा लेंगे'. आपको बता दें कि नवजोत सिंह सिद्धू  (Navjot Singh Sidhu) लगातार प्रधानमंत्री मोदी पर हमलावर रहे हैं.  
अंधों के बाज़ार में आईने के भी खरीदार हैं,
शहर के चोर कह रहे हैं, हम भी चौकीदार हैं
कृपया इस बार प्रधानमंत्री चुने,
ईमानदार चौकीदार नेपाल से मँगवा लेंगे
3-in-1#ChowkidarChorHaipic.twitter.com/Qe4QfFz6Zx
कुछ दिन पहले ही नवजोत सिंह सिद्धू ने प्रधानमंत्री नरेंद्र मोदी पर निशाना साधते हुए कहा था, 2019 का लोकसभा चुनाव अंतिम चरण में पहुंच चुका है, मगर कोई बीजेपी नेता अब तक विकास के मुद्दों पर बात नहीं कर रहा...बहुत दुखद. फिर आगे कहा-बेरोजगारी, किसानों की आत्महत्या, राफेल आदि मुद्दों से मत भटकाइए. नवजोत सिंह सिद्धू ने फिर कहा- जनता को अंतरिक्ष में मत घुमाओ, जमीन पे वापिस लाओ, सही मुद्दों से मत भटकाओ! दरअसल, नवजोत सिंह सिद्धू ने प्रधानमंत्री नरेंद्र मोदी के 2014 के लोकसभा चुनाव के दौरान का एक पुराना ट्वीट निकालकर उसी भाषा में तंज कसने की कोशिश की थी.